
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 475 

28 Φεβρουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθ’ υπέρβαση εργασίας κατά τις Κυρια¬ 
κές και εξαιρέσιμες ημέρες, καθώς και κατά τις 
νυκτερινές ώρες για τους μήνες Φεβρουάριο και 
Μάρτιο 2013, για το μόνιμο, με σχέση εργασίας 
ιδιωτικού δικαίου (εκτός των δημοσιογράφων) και 


αποσπασμένο προσωπικό στη Γενική Γραμματεία 
Μέσων Ενημέρωσης-Γ ενική Γ ραμματεία Ενημέρω¬ 
σης και Επικοινωνίας. 1 

Καθιέρωση 24ωρης καθημερινής λειτουργίας καθώς 
και τις Κυριακές και εξαιρέσιμες ημέρες της Δι¬ 
εύθυνσης Πολιτικής Προστασίας της Περιφέρει¬ 
ας Ηπείρου για το έτος 2013. 2 

Καθιέρωση ημερών υπερωριακής εργασίας για το 
προσωπικό (μόνιμο και ΙΔΑΧ) του Δήμου Μύκης. 3 
Καθιέρωση υπερωριακής απογευματινής και νυχτε¬ 


ρινής εργασίας καθώς και για εργασία Κυριακών 
και εξαιρέσιμων πέραν της υποχρεωτικής στο μό¬ 
νιμο προσωπικό και στο προσωπικό με σχέση ερ¬ 
γασίας ιδιωτικού δικαίου αορίστου και ορισμέ¬ 
νου χρόνου του Δήμου Φιλοθέης - Ψυχικού, για 

το έτος 2013. 4 

Ορισμός Αναπληρωτών Πρύτανη και ανάθεση αρμο¬ 
διοτήτων στους Αναπληρωτές Πρύτανη και στον 
υπηρετούντο Αντιπρύτανη Οικονομικού Προγραμ¬ 
ματισμού και Ανάπτυξης του Πανεπιστημίου Κρή- 


της. 5 

ΑΠΟΦΑΣΕΙ Σ 

Αριθμ. 4052/2013 (1) 


Έγκριση καθ’ υπέρβαση εργασίας κατά τις Κυριακές και 
εξαιρέσιμες ημέρες, καθώς και κατά τις νυκτερινές 
ώρες για τους μήνες Φεβρουάριο και Μάρτιο 2013, 
για το μόνιμο, με σχέση εργασίας ιδιωτικού δικαίου 
(εκτός των δημοσιογράφων) και αποσπασμένο προ¬ 
σωπικό στη Γ ενική Γ ραμματεία Μέσων Ενημέρωσης- 
Γ ενική Γ ραμματεία Ενημέρωσης και Επικοινωνίας. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις του άρθρου 1 του Ν. 2469/1997 (Α' 38) 


«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

2. Τις διατάξεις της παραγράφου 1 του άρθρου 38 
του Ν. 3986/2011 (Α' 152) «Επείγοντα Μέτρα Εφαρμογής 
Μεσοπρόθεσμου Πλαισίου Δημοσιονομικής Στρατηγικής 
2012-2015». 

3. Τις διατάξεις του άρθρου 20 του Ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει. 

4. Τις διατάξεις του άρθρου 2 παρ. 1 περ. γ του Ν. 2531/ 
1997 (Α' 219) «Κύρωση πράξης νομοθετικού περιεχομένου». 

5. Τις διατάξεις του άρθρου 16 του Ν. 3205/2003 (Α' 297) 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώμα¬ 
τος και άλλες συναφείς διατάξεις» καθώς και την υπ’ 
αριθμ. 2/13917/0022/17.02.2012 (ΦΕΚ 414/Β) κοινή υπουρ¬ 
γική απόφαση «Καθορισμός αποδοχών προσωπικού με 
σχέση εργασίας ιδιωτικού δικαίου ορισμένου χρόνου 
που απασχολείται στο Δημόσιο, Ν.Π.Δ.Δ. και Ο.Τ.Α. και 
των αναπληρωτών εκπαιδευτικών». 

6. Του άρθρου 2 του Ν. 3242/2004 (Α' 102) «Ρυθμίσεις 
για την οργάνωση και λειτουργία της Κυβέρνησης, τη 
διοικητική διαδικασία και τους ΟΤΑ», όπως τροποποι¬ 
ήθηκε και ισχύει. 

7. Του άρθρου Έκτου, παρ. 4 του Ν. 3839/2010 (Α' 51) 
«Σύστημα επιλογής προϊσταμένων οργανικών μονάδων 
με αντικειμενικά και αξιοκρατικά κριτήρια - Σύσταση 
Ειδικού Συμβουλίου Επιλογής Προϊσταμένων (ΕΙ.Σ.Ε.Π.) 
και λοιπές διατάξεις». 

8. Τις διατάξεις του Π.Δ. 258/1993 (Α' 112) «Περί Οργα¬ 
νισμού της Γ ενικής Γ ραμματείας Τύπου και Πληροφορι¬ 
ών του Υπουργείου Προεδρίας της Κυβέρνησης», όπως 
τροποποιήθηκε και ισχύει. 

9. Του Π.Δ. 73/2011 (Α' 178) «Μετονομασία της Γενικής 
Γ ραμματείας Επικοινωνίας και της Γ ενικής Γ ραμματείας 
Ενημέρωσης, ανακατανομή των υπαγομένων σε αυτές 
υπηρεσιών, μεταφορά υπηρεσιών και αρμοδιοτήτων από 
το Υπουργείο Πολιτισμού και Τουρισμού στον Πρωθυ¬ 
πουργό, σύσταση Γ ενικής Γ ραμματείας Ναυτιλίας στο 
Υπουργείο Ανάπτυξης, Ανταγωνιστικότητας και Ναυτι¬ 
λίας και ρύθμιση άλλων συναφών θεμάτων». 

10. Του Π.Δ. 65/2011 (Α' 147) «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης στα Υπουργεία: 

α) Εσωτερικών και 

β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

11. Του Π.Δ. 189/2009 (Α' 221) «Καθορισμός και ανακα¬ 
τανομή αρμοδιοτήτων των Υπουργείων», όπως τροπο¬ 
ποιήθηκε και ισχύει. 

12. Του Π.Δ. 85/2012 (Α' 141) «Ίδρυση και μετονομασία 
Υπουργείων, μεταφορά και κατάργηση υπηρεσιών». 

13. Του Π.Δ. 90/2012 (Α' 144) «Διορισμός Υπουργού και 
Υφυπουργών». 

14. Την υπ’ αριθμ. Υ70/11.7.2012 (Β' 2116) απόφαση του 
Πρωθυπουργού «Ανακαθορισμός αρμοδιοτήτων του 
Υπουργού Επικράτειας Δημητρίου Σταμάτη και καθο¬ 
ρισμός αρμοδιοτήτων του Υφυπουργού στον Πρωθυ¬ 
πουργό, Συμεών Κεδίκογλου». 

15. Το γεγονός ότι οι υπηρεσίες της Γενικής Γραμ¬ 
ματείας Μέσων Ενημέρωσης-Γενικής Γραμματείας 
Ενημέρωσης και Επικοινωνίας λειτουργούν σε 24ωρη 
βάση για να αντιμετωπισθούν οι ανάγκες άμεσης ενη¬ 
μέρωσης της ελληνικής και διεθνούς κοινής γνώμης 
επί ζητημάτων κυβερνητικής πολιτικής, καθώς και οι 
έκτακτες υπηρεσιακές ανάγκες που θα προκύψουν για 
τους μήνες Φεβρουάριο και Μάρτιο του έτους 2013 από 
τη διοργάνωση δημοσιογραφικών συνεδρίων, κέντρων 
τύπου, την κάλυψη επισήμων επισκέψεων στη χώρα μας 
προσωπικοτήτων άλλων χωρών, την εφαρμογή νέων 
διοικητικών μέτρων, που επιβάλλουν την καθ’ υπέρβαση 
εργασία του προσωπικού της Γ ενικής Γ ραμματείας Μέ¬ 
σων Ενημέρωσης-Γ ενικής Γ ραμματείας Ενημέρωσης και 
Επικοινωνίας κατά τις Κυριακές και εξαιρέσιμες ημέρες, 
καθώς και κατά τις νυκτερινές ώρες. 

16. Το γεγονός ότι για την αντιμετώπιση των παραπά¬ 
νω αναγκών επιβάλλεται να απασχολούνται (επί συνό¬ 
λου διακοσίων ενενήντα έξι (296) υπηρετούντων στην 
Κεντρική Υπηρεσία) έως τέσσερις (4) υπάλληλοι για 
συνολικό αριθμό τριάντα δύο (32), κατά μέγιστο, ωρών 
έκαστος μηνιαίως (ήτοι για αριθμό 16 ωρών εξαιρέσιμων 
και 16 ωρών νυκτερινών) ή είκοσι έξι (26) υπάλληλοι 
για συνολικό αριθμό πέντε (5) ωρών έκαστος μηνιαίως 
ή οποιονδήποτε ενδιάμεσο συνδυασμό αριθμού ωρών 
και υπαλλήλων μέχρι τη συμπλήρωση διακοσίων εξήντα 
επτά (267) ωρών για τους μήνες Φεβρουάριο και Μάρτιο 
του έτους 2013. 

17. Η δαπάνη που θα προκύψει από την ως άνω απα¬ 
σχόληση προβλέπεται να ανέλθει έως το ποσό των δύο 
χιλιάδων τετρακοσίων ευρώ (2.400,00 €). 

18. Η ανωτέρω δαπάνη θα αντιμετωπισθεί από τις 
πιστώσεις του ΚΑΕ 0512 του ειδικού φορέα 23/760 του 
προϋπολογισμού της Γ ενικής Γ ραμματείας Μέσων Ενη¬ 
μέρωσης-Γ ενικής Γ ραμματείας Ενημέρωσης και Επικοι¬ 
νωνίας, οικονομικού έτους 2013 (υπ’ αριθμ. 47/4/3.1.2013 
απόφαση της Διεύθυνσης Οικονομικών Υπηρεσιών της 
Γ ενικής Γ ραμματείας Μέσων Ενημέρωσης-Γ ενικής Γ ραμ¬ 
ματείας Ενημέρωσης και Επικοινωνίας), αποφασίζουμε: 


1. Εγκρίνουμε, από τη δημοσίευση της παρούσας έως 
την 31.3.2013, οι μόνιμοι, με σχέση εργασίας ιδιωτικού 
δικαίου αορίστου χρόνου - εκτός των δημοσιογράφων - 
και αποσπασμένοι στη Γ ενική Γ ραμματεία Μέσων Ενη¬ 
μέρωσης-Γ ενική Γ ραμματεία Ενημέρωσης και Επικοινω¬ 
νίας υπάλληλοι να εργάζονται καθ’ υπέρβαση κατά τις 
Κυριακές και εξαιρέσιμες ημέρες, καθώς και κατά τις 
νυκτερινές ώρες, ως εξής: 

Έως τέσσερις (4) υπάλληλοι για συνολικό αριθμό 
τριάντα δύο (32), κατά μέγιστο, ωρών έκαστος μηνιαί¬ 
ως (ήτοι για αριθμό 16 ωρών εξαιρέσιμων και 16 ωρών 
νυκτερινών) ή είκοσι έξι (26) υπάλληλοι για συνολικό 
αριθμό πέντε (5) ωρών έκαστος μηνιαίως ή οποιονδή- 
ποτε ενδιάμεσο συνδυασμό αριθμού ωρών και υπαλλή¬ 
λων μέχρι τη συμπλήρωση του ανώτατου επιτρεπτού 
ορίου συνολικών ωρών κατά περίπτωση μηνιαίως, με 
την προβλεπόμενη από το νόμο αποζημίωση, για τους 
μνημονευόμενους στο σκεπτικό της απόφασης αυτής 
λόγους με τις παρακάτω διακρίσεις: 

α) Η καθ’ υπέρβαση εργασία κατά τις Κυριακές και 
εξαιρέσιμες ημέρες, καθώς και κατά τις νυκτερινές 
ώρες του μόνιμου, με σχέση εργασίας ιδιωτικού δι¬ 
καίου (εκτός των δημοσιογράφων) και αποσπασμένου 
προσωπικού που υπηρετεί στη Γ ενική Γ ραμματεία Μέ¬ 
σων Ενημέρωσης-Γενική Γραμματεία Ενημέρωσης και 
Επικοινωνίας εγκρίνεται έως τη συμπλήρωση διακοσίων 
εξήντα επτά (267) ωρών για τους μήνες Φεβρουάριο και 
Μάρτιο του έτους 2013. 

β) Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας και όχι πλέον των τριάντα δύο 
(32) ωρών συνολικά (ήτοι για αριθμό 16 ωρών εξαιρέσι¬ 
μων και 16 ωρών νυκτερινών) ανά υπάλληλο μηνιαίως. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2013 

ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. 7412/1797 (2) 

Καθιέρωση 24ωρης καθημερινής λειτουργίας καθώς και 
τις Κυριακές και εξαιρέσιμες ημέρες της Διεύθυνσης 
Πολιτικής Προστασίας της Περιφέρειας Ηπείρου για 
το έτος 2013. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1, 214, 225, 238 και 280 
παρ.Ι. του Ν. 3852/2010 «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης - Πρόγραμ¬ 
μα Καλλικράτης» (ΦΕΚ 87/τ. Α'/7.6.2010), όπως σήμερα 
ισχύουν. 

2. Τις διατάξεις του άρθρου 8 παρ. 4 ββ) του Π.Δ. 141/ 
2010 (ΦΕΚ 234/Α'/27.12.2010 «Οργανισμός της Αποκε¬ 
ντρωμένης Διοίκησης Ηπείρου - Δυτικής Μακεδονίας». 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα» που 
κυρώθηκε με το Π.Δ. 63/2005 (ΦΕΚ 98 Α'), που αφορούν 

τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

4. Τις διατάξεις του Ν. 3469/2006 (ΦΕΚ 90/Α/2006), 
όπως σήμερα ισχύουν. 

5. Τις διατάξεις του άρθρου 16 του Ν. 3205/2003 (ΦΕΚ 
297/Α/2003), όπως σήμερα ισχύουν. 

6. Τις διατάξεις του άρθρου 20 του Ν. 4024/2011 (ΦΕΚ 
226/Α/2011), όπως αυτές αντικαταστάθηκαν με τις όμοι¬ 
ες της παρ. 1 του άρθρου 45 του Ν. 4071/2012 (ΦΕΚ 
85/Α/2012) και σήμερα ισχύουν. 

7. Το αριθμ. 12224/542/7.2.2013 έγγραφο της Περιφέ¬ 
ρειας Ηπείρου, με το οποίο αιτείται την καθιέρωση 
λειτουργίας της Αυτοτελούς Διεύθυνσης Πολιτικής 
Προστασίας των Περιφερειακών Ενοτήτων Ιωαννίνων, 
Αρτας, Πρέβεζας και Θεσπρωτίας, σε 24ωρη βάση κα¬ 
θώς και κατά τις Κυριακές και εξαιρέσιμες ημέρες, για 
το έτος 2013, για την κάλυψη εκτάκτων αναγκών που 
προκύπτουν στις εν λόγω υπηρεσίες (πλημμύρες, κα¬ 
τολισθήσεις, πτώσεις λίθων και γενικότερα κάθε εν¬ 
δεχόμενη αποκατάσταση οδοστρώματος, εκτεταμένες 
χιονοπτώσεις, παγετοί σε όλο το εθνικό και επαρχιακό 
δίκτυο, αξιοποίηση εναέριων ή και επίγειων μέσων για 
την πρόληψη και καταστολή των δασικών πυρκαγιών 
κ.λπ.). 

8. Το γεγονός ότι, επιβάλλεται η καθιέρωση της 
24ωρης λειτουργίας καθημερινά καθώς και κατά τις 
Κυριακές και εξαιρέσιμες ημέρες λόγω της ιδιοτυπί¬ 
ας των συνθηκών λειτουργίας (συντονισμός, επίβλεψη 
του έργου της πολιτικής προστασίας για την πρόληψη, 
ετοιμότητα, αντιμετώπιση και αποκατάσταση των κατα¬ 
στροφών, εντός των ορίων της εδαφικής περιφέρειας 
κ.λπ.) της Διεύθυνσης Πολιτικής Προστασίας της ανω¬ 
τέρω Περιφέρειας και 

9. Το υπ’ αριθμ. 12224/542/7.2.2013 έγγραφο - βεβαίωση 
της Περιφέρειας Ηπείρου, ότι υπάρχει εξασφαλισμένη 
πίστωση στον προϋπολογισμό της ανωτέρω Περιφέρει¬ 
ας, για το σκοπό αυτό, αποφασίζουμε: 

Εγκρίνουμε την καθιέρωση καθημερινής λειτουργίας 
και κατά τις Κυριακές και εξαιρέσιμες ημέρες, της Αυ¬ 
τοτελούς Διεύθυνσης Πολιτικής Προστασίας των Περι¬ 
φερειακών Ενοτήτων Ιωαννίνων, Αρτας, Πρέβεζας και 
Θεσπρωτίας, της Περιφέρειας Ηπείρου, σε 24ωρη βάση 
για το έτος 2013, για την κάλυψη εκτάκτων αναγκών 
που προκύπτουν στις εν λόγω υπηρεσίες (πλημμύρες, 
κατολισθήσεις, πτώσεις λίθων και γενικότερα κάθε 
ενδεχόμενη αποκατάσταση οδοστρώματος, εκτεταμέ¬ 
νες χιονοπτώσεις και παγετοί σε όλο το εθνικό και 
επαρχιακό δίκτυο, αξιοποίηση εναέριων ή και επίγειων 
μέσων για την πρόληψη και καταστολή των δασικών 
πυρκαγιών κ.λπ.), όπως ειδικότερα αναφέρεται στο 
αριθμ. 12224/542/7.2.2013 έγγραφο-αίτημα της Περιφέ¬ 
ρειας Ηπείρου. 

Κάλυψη δαπάνης: 

Από την απόφαση αυτή, προκαλείται δαπάνη σε βά¬ 
ρος του προϋπολογισμού της Περιφέρειας Ηπείρου οικ. 
έτους 2013 ύψους: 115.436,77 ευρώ (Κ.Α.0511 και 0512). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Φεβρουάριου 2013 

Ο Γενικός Γραμματέας Αποκεντρωμένης Διοίκησης 
ΗΛΙΑΣ ΘΕΟΔΩΡΙΔΗΣ 


Αριθμ. 2511 (3) 

Καθιέρωση ημερών υπερωριακής εργασίας για το 
προσωπικό (μόνιμο και ΙΔΑΧ) του Δήμου Μύκης. 

Ο ΔΗΜΑΡΧΟΣ ΜΥΚΗΣ ΝΟΜΟΥ ΞΑΝΘΗΣ 

Έχοντας υπόψη: 

1. Τις διατάξεις των άρθρων 2, 58 και 95 του Ν. 3852/ 
2010 (ΦΕΚ 87/Α77.6.2010. 

2. Τα άρθρα 48, 49, 86 και 176 του Ν. 3584/2007. 

3. Τις διατάξεις του άρθρου 20 του Ν. 4024/2011. 

4. Την αριθ. Οικ. 2/78400/0022/14.11.2011 εγκύκλιο του 
Υπουργείου Οικονομικών. 

5. Τον αριθμό των υπηρετούντων υπαλλήλων στο 
Δήμο. 

6. Την αριθ. 2489/12.2.2013 βεβαίωση της Οικον. Υπη¬ 
ρεσίας. 

7. Την 3/411/08.01.2013 απόφαση Δημάρχου περί ορι¬ 
σμού Αντιδημάρχων και αρμοδιοτήτων τους για το έτος 
2013. 

8. Τις εποχικές και έκτακτες υπηρεσιακές ανάγκες που 
δημιουργούνται και οι οποίες επιβάλλουν την απασχό¬ 
ληση προσωπικού των υπηρεσιών πέραν του κανονικού 
ωραρίου εργασίας όπως: 

- Στη Δ/ΝΣΗ ΔΙΟΙΚΗΤΙΚΑ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ θα εργαστούν υπερωριακά οι υπάλληλοι που είναι 
ορισμένοι για την τήρηση των πρακτικών των συνεδρι¬ 
άσεων του Δημοτικού Συμβουλίου και των Κοινοτήτων. 
Υποστήριξη διοικητική των Επιτροπών του Δήμου (Οι¬ 
κονομική Επιτροπή, Επιτροπή Ποιότητας Ζωής, Εκτελε¬ 
στική Επιτροπή, Επιτροπή Διαβούλευσης). 

Επίσης θα εργαστούν οι υπάλληλοι που είναι ορισμέ¬ 
νοι Ληξίαρχοι τόσο του Δήμου όσο και των Κοινοτήτων 
θερμών, Κοτύλης και Σατρών θα απασχοληθούν με την 
σύνταξη Ληξιαρχικών γεγονότων. 

Επίσης θα συμμετάσχουν σε ομάδες ΠΣΕΑ. 

- Στο ΤΜΗΜΑ, ΤΕΧΝΙΚΩΝ ΥΠΗΡΕΣΙΩΝ θα εργαστούν 
υπερωριακά και σε εβδομαδιαία βάση για την διάνοιξη - 
συντήρηση αγροτικών δρόμων, για τον αποχιονισμό 
του οδικού δικτύου με τα μηχανήματα έργων του Δή¬ 
μου, καθαρισμό οδικών δικτύων των οικισμών, εργασίες 
αποκατάστασης βλαβών του δικτύου ύδρευσης (με τα 
μηχανήματα έργων). Δρομολόγια οχημάτων για υπηρε¬ 
σιακές ανάγκες. 

θα εργαστούν υπερωριακά για την επίβλεψη εκτέλε¬ 
σης έργων και εργασιών και την επίβλεψη αποκατάστα¬ 
σης βατότητας οδικών δικτύων λόγω βροχοπτώσεων, 
χιονοπτώσεων κ.ο.κ., παρακολούθηση προγραμμάτων 
για την ένταξη έργων. Καταγραφή, εκκρεμοτήτων των 
Ο.Τ.Α. (μεταφερόμενα έργα, προς αποπληρωμή, προς 
ένταξη, εκτέλεση κ.λπ.). Συγκέντρωση και επεξεργασία 
στοιχείων, καταγραφή προβλημάτων, κατάρτιση τεχνι¬ 
κού προγράμματος έργων. Ακόμα με την συγκέντρωση 
στοιχείων, επεξεργασία, σύνταξη μελετών, τεχνικών 
δελτίων, υποβολή προτάσεων και γενικά διαδικασίες 
υλοποίησης προγραμμάτων ΕΣΠΑ. 

Συμμετοχή σε ομάδες ΠΣΕΑ. 

- Στο ΑΥΤΟΤΕΛΕΣ ΓΡΑΦΕΙΟ ΚΟΙΝΩΝΙΚΗΣ ΠΡΟΣΤΑ¬ 
ΣΙΑΣ ΚΑΙ ΠΟΛΙΤΙΚΩΝ ΙΣΟΤΗΤΑΣ ΤΟΝ ΦΥΛΩΝ 

θα απασχοληθούν με την οργάνωση και υλοποίηση 
πολιτικών Πρόνοιας (οικονομικές ενισχύσεις, βιβλιάρια 
πρόνοιας, απογραφή επιδοματούχων). Διοικητική υπο¬ 
στήριξη των Σχολικών Επιτροπών (ΝΠΔΔ). 

- Στο ΑΥΤΟΤΕΛΕΣ ΤΜΗΜΑ ΠΕΡΙΒΑΛΛΟΝΤΟΣ - ΚΑΘΑ¬ 
ΡΙΟΤΗΤΑΣ - ΑΝΑΚΥΚΛΩΣΗΣ 

Θα εργαστούν οι υπάλληλοι που είναι ορισμένοι για 
τον καθαρισμό οδών, πλατειών και κοινοχρήστων χώρων 
των οικισμών του Δήμου. 

- Στο ΑΥΤΟΤΕΛΕΣ ΤΜΗΜΑ ΥΔΡΕΥΣΗΣ - ΑΠΟΧΕΤΕΥ¬ 
ΣΗΣ 

Θα εργαστούν οι υπάλληλοι που είναι ορισμένοι για 
την καταμέτρηση της κατανάλωσης νερού (υδρόμετρα) 
και την παρακολούθηση της λειτουργίας των χλωριο- 
τήρων νερού των δεξαμενών υδρεύσεως και την συντή¬ 
ρηση/αποκατάσταση βλαβών των δικτύων. 

- Οτι η δαπάνη που θα προκύψει από την ως άνω 
απασχόληση θα ανέλθει στο ποσό των 7.400 ευρώ και 
αναλύεται ως ακολούθως: 

- ΚΑ 10-6012.001 ύψους 500,00 ευρώ και 10-6022.001 
ύψους 600,00 ευρώ 


- ΚΑ 15-6022.001 ύψους 600,00 ευρώ 

- ΚΑ 20-6022.001 ύψους 1.200,00 ευρώ 

- ΚΑ 25-6012.001 ύψους 2.100,00 ευρώ και 25-6022.001 
ύψους 1.200,00 ευρώ 

- ΚΑ 30-6012.001 ύψους 600,00 ευρώ και 30-6022.001 
ύψους 600,00 ευρώ του Προϋπολογισμού του Δήμου, 
οικονομικού έτους 2013, αποφασίζουμε: 

Καθιερώνουμε υπερωριακή απογευματινή απασχόλη¬ 
ση του προσωπικού του Δήμου για το οικονομικό έτος 
2013, πέραν του κανονικού ωραρίου. 

Η δαπάνη θα βαρύνει τον προϋπολογισμό του Δήμου 
οικον. έτους 2013. 

Οι ώρες υπερωριακής απασχόλησης για τις υπηρεσίες 
του Δήμου καθώς και η σχετική δαπάνη (επιμέρους κω¬ 
δικοί αριθμοί του προϋπ/σμού του Δήμου οικον. Έτους 
2013) κατανέμονται ως εξής: 


ΥΠΗΡΕΣΙΑ 

ΑΡΙΘ. 

ΥΠΑΛΛΗΛΩΝ 

Κ.Α. 

ΠΡΟΫΠΟΛΟΓΙΣΜΟΥ 

ΠΟΣΟ 

ΠΡΟΫΠΟΛΟΓΙΣΜΟΥ 

ΩΡΕΣ 

ΑΠΟΓΕΥΜ 

ΩΡΕΣ 

ΚΥΡΙΑΚΩΝ 

και 

ΕΞΑΙΡΕΣΙΜΩΝ 

ΠΟΣΟ 

Δ/ΝΣΗ 

Δ/ΚΩΝ ΚΑΙ 
ΟΙΚΟΝΟΜΙΚΩΝ 
ΥΠΗΡΕΣΙΩΝ 

4 

10-6012.001 

και 

10-6022.001 

500 

600 

960 

- 

500 

600 

ΤΜΗΜΑ 

ΤΕΧΝΙΚΩΝ 

ΥΠΗΡΕΣΙΩΝ 

3 

30-6012.001 

και 

30-6022.001 

600 

600 

720 

- 

600 

600 

ΑΥΤΟΤΕΛΕΣ 
ΓΡΑΦΕΙΟ ΚΟΙΝ. 
ΠΡΟΣΤΑΣΙΑΣ 

ΚΑΙ ΠΟΛΙΤΙΚΩΝ 
ΙΣΟΤΗΤΑΣ ΤΩΝ 
ΦΥΛΩΝ 

1 

15-6022.001 

600 

240 

- 

600 

ΑΥΤΟΤΕΛΕΣ 

ΤΜΗΜΑ 

ΠΕΡΙΒΑΛΛΟΝΤΟΣ 

ΚΑΘΑΡΙΟΤΗΤΑΣ 

ΑΝΑΚΥΚΛΩΣΗΣ 

3 

20-6022.001 

1.200 

720 

- 

1.200 

ΑΥΤΟΤΕΛΕΣ 

ΤΜΗΜΑ 

ΥΔΡΕΥΣΗΣ 

ΑΠΟΧΕΤΕΥΣΗΣ 

4 

25-6012.001 

και 

25-6022.001 

2.100 

1.200 

960 

- 

2.100 

1.200 

ΣΥΝΟΛΑ 

15 


7.400 

3.600 

- 

7.400 


Η απόφαση αυτή να δημοσιευθεί στην Εφημερίδα της Κυβερνήσεως. 

Σμίνθη, 12 Φεβρουάριου 2013 

Με εντολή Δημάρχου 
Ο Αντιδήμαρχος 
ΧΑΛΗΛ ΑΧΡΙΑΝ 

Αριθμ. απόφ. 62 (4) 

Καθιέρωση υπερωριακής απογευματινής και νυχτερινής 
εργασίας καθώς και για εργασία Κυριακών και εξαι¬ 
ρέσιμων πέραν της υποχρεωτικής στο μόνιμο προ¬ 
σωπικό και στο προσωπικό με σχέση εργασίας ιδι¬ 
ωτικού δικαίου αορίστου και ορισμένου χρόνου του 
Δήμου Φιλοθέης - Ψυχικού, για το έτος 2013. 

Ο ΔΗΜΑΡΧΟΣ ΦΙΛΟΘΕΗΣ-ΨΥΧΙΚΟΥ 

Έχοντας υπόψη: 

1. Τις διατάξεις του άρθρου 58 του Ν. 3852/2010 (Φ.Ε.Κ. 
87/Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τ ις διατάξεις των άρθρων 48 και 176 του Ν. 3584/2007 
«Κώδικας Κατάστασης Δημοτικών και Κοινοτικών Υπαλ¬ 
λήλων». 

3. Τις διατάξεις του άρθρου 20 του Ν. 4024/2011 (Φ.Ε.Κ. 
226/Α') «Συνταξιοδοτικές ρυθμίσεις, ενιαίο μισθολόγιο- 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015». 

4. Τις διατάξεις του άρθρου 45 του Ν. 4071/2012 (Φ.Ε.Κ. 
85/Α'/11.4.2012) «Ρυθμίσεις για την τοπική ανάπτυξη, την 
αυτοδιοίκηση και την αποκεντρωμένη διοίκηση Ενσω¬ 
μάτωση Οδηγίας 2009/50/ΕΚ». 

5. Την αριθμ. οικ. 2/78400/0022/14.11.2011 εγκύκλιο του 
Υπουργείου Οικονομικών. 

6. Την αριθμ. 1073/1062/10.1.2013 απόφαση του Γενικού 
Γραμματέα Αποκεντρωμένης Διοίκησης Αττικής περί 
«Καθιέρωσης διαφορετικού ωραρίου και εξαίρεσης της 
εφαρμογής της πενθήμερης εργασίας των υπηρεσιών 
του Δήμου Φιλοθέης-Ψυχικού» (Φ.Ε.Κ. 304/Β715.2.2013). 

7. Το γεγονός ότι επήλθε σημαντική μείωση προσω¬ 
πικού χωρίς να υπάρχει δυνατότητα αναπλήρωσης, με 
αποτέλεσμα να απαιτείται πρόσθετη και υπερωριακή 
απασχόληση του προσωπικού για την κάλυψη των πα¬ 
ρακάτω αναγκών του Δήμου: 

α) Για την αποκομιδή των απορριμμάτων, τον καθαρι¬ 
σμό χώρων πρασίνου, το κλάδεμα των υψηλών δέντρων, 
την αποκομιδή των κλαδιών από τις κλαδεύσεις, τις 
αρδεύσεις των πάρκων, παιδικών χαρών και κοινόχρη¬ 
στων χώρων, την εκτέλεση επειγόντων τεχνικών έργων. 

β) Γ ια την αποκατάσταση βλαβών στα δίκτυα ηλεκτρο- 
φωτισμού, την άμεση αποκατάσταση και επισκευή των 
οδοστρωμάτων, τη συντήρηση των σχολικών κτιρίων, 
την επίβλεψη σε εκδηλώσεις, εθνικές επετείους και το¬ 
ποθετήσεις χριστουγεννιάτικου διακόσμου. 

γ) Για τη διοργάνωση πολιτιστικών, ψυχαγωγικών, 
επετειακών και κοινωνικών εκδηλώσεων. 

δ) Γ ια την αρχειοθέτηση των εγγράφων και των φα¬ 
κέλων του Δήμου, τον έλεγχο των δικτύων του μηχα¬ 
νογραφικού συστήματος, τον έλεγχο των μεταδημοτεύ¬ 
σεων, την αναθεώρηση των εκλογικών καταλόγων, την 
έκδοση και ανανέωση αδειών παραμονής αλλοδαπών, 
την ενημέρωση και αποστολή στοιχείων σε εμπλεκό¬ 
μενους φορείς. 

ε) Γ ια την έκδοση μισθοδοσίας και διεκπεραίωση υπο¬ 
θέσεων του προσωπικού του Δήμου. 

στ) Για τη σύνταξη του ετήσιου απολογισμού, προ¬ 
ϋπολογισμού και παροχή στοιχείων για την έναρξη 
εφαρμογής του διπλογραφικού λογιστικού συστήματος. 

6. Το συνολικό αριθμό των υπηρετούντων υπαλλήλων 
στον Δήμο, αποφασίζουμε: 


Καθιερώνουμε υπερωριακή απογευματινή και νυχτερι¬ 
νή εργασία, καθώς και για εργασία Κυριακών και εξαιρέ¬ 
σιμων πέραν της υποχρεωτικής για το χρονικό διάστημα 
από 1.1.2013 μέχρι 31.12.2013 ως εξής: 

1. ΔΙΟΙΚΗΤΙΚΕΣ-ΟΙΚΟΝΟΜΙΚΕΣ ΥΠΗΡΕΣΙΕΣ 
ΚΑ 10.6012.001 ποσό πίστωσης 53.000 € 

α) Υπερωριακή απογευματινή εργασία μέχρι 22η ώρα. 
Για εξήντα (60) υπαλλήλους δεκατέσσερις χιλιάδες 
τετρακόσιες (14.400) ώρες. 

2. ΥΠΗΡΕΣΙΕΣ ΑΘΛΗΤΙΣΜΟΥ, ΠΟΛΙΤΙΣΜΟΥ ΚΟΙΝ. ΠΟ¬ 
ΛΙΤΙΚΗΣ 

ΚΑ 15.6012 ποσό πίστωσης 1.000 € 
α) Υπερωριακή απογευματινή εργασία μέχρι 22η ώρα. 
Για δύο (2) υπαλλήλους τετρακόσιες ογδόντα (480) 
ώρες. 

β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 

Για δύο (2) υπαλλήλους τριακόσιες ογδόντα τέσσερις 
(384) ώρες. 

γ) Εργασία νυχτερινή προς συμπλήρωση της εβδομα¬ 
διαίας υποχρεωτικής. 

Γ ια δύο (2) υπαλλήλους επτακόσιες είκοσι (720) ώρες. 

3. ΥΠΗΡΕΣΙΑ ΚΑΘΑΡΙΟΤΗΤΑΣ ΚΑΙ ΗΛΕΚΤΡΟΦΩΤΙΣΜΟΥ 
ΚΑ 20.6012 ποσό πίστωσης 243.000 € 

α) Υπερωριακή απογευματινή εργασία μέχρι 22η ώρα. 
Γ ια ενενήντα πέντε (95) υπαλλήλους είκοσι δύο χιλιά¬ 
δες οκτακόσιες (22.800) ώρες. 

β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 

Για ενενήντα πέντε (95) υπαλλήλους δεκαοκτώ χιλιά¬ 
δες διακόσιες σαράντα (18.240) ώρες. 

γ) Εργασία νυχτερινή προς συμπλήρωση της εβδομα¬ 
διαίας υποχρεωτικής. 

Γ ια ενενήντα πέντε (95) υπαλλήλους εβδομήντα εννέα 
χιλιάδες οκτακόσιες (79.800) ώρες. 

4. ΤΕΧΝΙΚΕΣ ΥΠΗΡΕΣΙΕΣ 

ΚΑ 30.6012 ποσό πίστωσης 25.000 € 
α) Υπερωριακή απογευματινή εργασία μέχρι 22η ώρα. 
Για δεκαοκτώ (18) υπαλλήλους τέσσερις χιλιάδες 
επτακόσιες πενήντα δύο (4.752) ώρες, 
γ) Εργασία νυχτερινή πέραν της υποχρεωτικής. 

Γ ια τρεις (3) υπαλλήλους πεντακόσιες εβδομήντα έξι 
(576) ώρες. 

5. ΥΠΗΡΕΣΙΑ ΠΡΑΣΙΝΟΥ 

ΚΑ 35.6012 ποσό πίστωσης 14.000 € 
α) Υπερωριακή απογευματινή εργασία μέχρι 22η ώρα. 
Για δεκατρείς (13) υπαλλήλους τρεις χιλιάδες εκατόν 
είκοσι (3.120) ώρες. 

β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 

Για δεκατρείς (13) υπαλλήλους δύο χιλιάδες τετρακό¬ 
σιες ενενήντα έξι (2.496) ώρες. 

γ) Εργασία νυχτερινή προς συμπλήρωση της εβδομα¬ 
διαίας υποχρεωτικής. 

Γ ια δεκατρείς (13) υπαλλήλους επτά χιλιάδες οκτα¬ 
κόσιες (7.800) ώρες. 

6. ΔΗΜΟΤΙΚΗ ΑΣΤΥΝΟΜΙΑ 

ΚΑ 50.6012 ποσό πίστωσης 7.000 € 
α) Υπερωριακή απογευματινή εργασία μέχρι 22η ώρα. 
Γ ια επτά (7) υπαλλήλους χίλιες εξακόσιες ογδόντα 
(1.680) ώρες. 

β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 

Για επτά (7) υπαλλήλους χίλιες τριακόσιες σαράντα 
τέσσερις (1.344) ώρες. 

6. ΠΡΟΣΩΠΙΚΟ ΑΟΡΙΣΤΟΥ ΧΡΟΝΟΥ ΔΙΟΙΚΗΤΙΚΟΙ 
ΚΑ 10.6022 ποσό πίστωσης 10.200 € 

α) Υπερωριακή απογευματινή εργασία μέχρι 22η ώρα. 
Γ ια δεκατέσσερις (14) υπαλλήλους τρεις χιλιάδες τρι¬ 
ακόσιες εξήντα (3.360) ώρες. 

7. ΠΡΟΣΩΠΙΚΟ ΑΟΡ. ΧΡΟΝΟΥ ΠΟΛΙΤΙΣΜΟΥ, ΑΘΛΗΤΙΣ¬ 
ΜΟΥ, ΚΟΙΝΩΝΙΚΗΣ ΠΟΛΙΤΙΚΗΣ 

ΚΑ 15.6022 ποσό πίστωσης 3.500 € 
α) Υπερωριακή απογευματινή εργασία μέχρι 22η ώρα. 
Για δεκαπέντε (15) υπαλλήλους τρεις χιλιάδες εξακό¬ 
σιες (3.600) ώρες. 

β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 

Για δεκαπέντε (15) υπαλλήλους δύο χιλιάδες οκτακό¬ 
σιες ογδόντα (2.880) ώρες. 

8. ΠΡΟΣΩΠΙΚΟ ΑΟΡΙΣΤΟΥ ΧΡΟΝΟΥ ΥΠΗΡΕΣΙΑΣ ΚΑ¬ 
ΘΑΡΙΟΤΗΤΑΣ 

ΚΑ 20.6022 ποσό πίστωσης 50.000 € 
α) Υπερωριακή απογευματινή εργασία μέχρι 22η ώρα. 
Για δεκαοκτώ (18) υπαλλήλους τέσσερις χιλιάδες τρι¬ 
ακόσιες είκοσι (4.320) ώρες. 

β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 

Γ ια δεκαοκτώ (18) υπαλλήλους τρεις χιλιάδες τετρα¬ 
κόσιες πενήντα έξι (3.456) ώρες. 

γ) Εργασία νυχτερινή προς συμπλήρωση της εβδομα¬ 
διαίας υποχρεωτικής. 

Για δεκαοκτώ (18) υπαλλήλους δεκαπέντε χιλιάδες 
εκατόν είκοσι (15.120) ώρες. 

9. ΠΡΟΣΩΠΙΚΟ ΑΟΡΙΣΤΟΥ ΧΡΟΝΟΥ ΤΕΧΝΙΚΩΝ ΥΠΗ¬ 
ΡΕΣΙΩΝ 

ΚΑ 30.6022 ποσό πίστωσης 7.000 € 
α) Υπερωριακή απογευματινή εργασία μέχρι 22η ώρα. 
Γ ια τρεις (3) υπαλλήλους επτακόσιες είκοσι (720) ώρες, 
β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 

Γ ια δύο (2) υπαλλήλους τριακόσιες ογδόντα τέσσερις 
(384) ώρες. 

γ) Εργασία νυχτερινή προς συμπλήρωση της εβδομα¬ 
διαίας υποχρεωτικής. 

Γ ια δύο (2) υπαλλήλους χίλιες διακόσιες (1.200) ώρες. 

10. ΠΡΟΣΩΠΙΚΟ ΑΟΡΙΣΤΟΥ ΧΡΟΝΟΥ ΥΠΗΡΕΣΙΑΣ ΠΡΑ¬ 
ΣΙΝΟΥ 

ΚΑ 35.6022 ποσό πίστωσης 1.200 € 
α) Υπερωριακή απογευματινή εργασία μέχρι 22η ώρα. 
Γ ια δύο (2) υπαλλήλους τετρακόσιες ογδόντα (480) 
ώρες. 

β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 

Γ ια δύο (2) υπαλλήλους τριακόσιες ογδόντα τέσσερις 
(384) ώρες. 

γ) Εργασία νυχτερινή προς συμπλήρωση της εβδομα¬ 
διαίας υποχρεωτικής. 

Γ ια δύο (2) υπαλλήλους χίλιες διακόσιες (1.200) ώρες. 

11. ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ ΥΠΗΡΕΣΙΑΣ ΚΑ¬ 
ΘΑΡΙΟΤΗΤΑΣ 

ΚΑ 20.6042 ποσό πίστωσης 33.000 € 
α) Υπερωριακή απογευματινή εργασία μέχρι 22η ώρα. 
Για είκοσι τρεις (23) υπαλλήλους πέντε χιλιάδες πε¬ 
ντακόσιες είκοσι (5.520) ώρες. 

β) Εργασία Κυριακών και εξαιρέσιμων πέραν της υπο¬ 
χρεωτικής μέχρι 22η ώρα. 


Για είκοσι τρεις (23) υπαλλήλους τέσσερις χιλιάδες 
τετρακόσιες δεκαέξι (4.416) ώρες. 

γ) Εργασία νυχτερινή προς συμπλήρωση της εβδομα¬ 
διαίας υποχρεωτικής. 

Γ ια είκοσι τρεις (23) υπαλλήλους δεκαεννέα χιλιάδες 
τριακόσιες είκοσι (19.320) ώρες. 

12. ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ ΤΕΧΝΙΚΗΣ ΥΠΗ¬ 
ΡΕΣΙΑΣ 

ΚΑ 30.6042 ποσό πίστωσης 3.000 € 

α) Υπερωριακή απογευματινή εργασία μέχρι 22η ώρα. 

Για δύο (2) υπαλλήλους τετρακόσιες ογδόντα (480) 
ώρες. 

Ο αριθμός των υπαλλήλων και των ωρών καθορίζεται 
στα όρια των πιστώσεων του προϋπολογισμού με την 
παρούσα. 

Από τις διατάξεις της απόφασης αυτής προκαλεί- 
ται δαπάνη ύψους 450.900 €, η οποία βαρύνει τους 
ΚΑ 10.6012.0001, ΚΑ 15.6012, ΚΑ 20.6012, ΚΑ 30.6012, ΚΑ 
35.6012, ΚΑ 50.6012, ΚΑ 10.6022, ΚΑ 15.6022, ΚΑ 20.6022, 
ΚΑ 30.6022, ΚΑ 35.6022, ΚΑ 20.6042, ΚΑ 30.6042 προϋ¬ 
πολογισμού του τρέχοντος έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ψυχικό, 21 Φεβρουάριου 2013 

Ο Δήμαρχος 
ΠΑΝΤΕΛΗΣ ΞΥΡΙΔΑΚΗΣ 

-♦- 

Αριθμ. 2001 (5) 

Ορισμός Αναπληρωτών Πρύτανη και ανάθεση αρμοδιο¬ 
τήτων στους Αναπληρωτές Πρύτανη και στον υπηρε¬ 
τούντο Αντιπρύτανη Οικονομικού Προγραμματισμού 
και Ανάπτυξης του Πανεπιστημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το Π.Δ. 296/1973 (ΦΕΚ 239 τ. Α'/1973) περί καθορισμού 
του τίτλου και της έδρας του εν Κρήτη ιδρυθέντος 
Πανεπιστημίου, το Ν.Δ. 114/1974 (ΦΕΚ 31 Οτ. Α71974) περί 
τροποποιήσεως και συμπληρώσεως το Ν.Δ. 87/1973 (ΦΕΚ 
159 τ. Α'/1973) «περί ιδρύσεως Πανεπιστημίων εις Θράκην 
και εις Κρήτην» και επεκτάσεως διατάξεων τινών αυτού 
εις άπαντα τα ΑΕΙ..., το Ν. 259/1976 (ΦΕΚ 25 τ.Α'/1976) 
περί τροποποιήσεως και συμπληρώσεως των περί Πα¬ 
νεπιστημίων Θράκης και Κρήτης κειμένων διατάξεων, τις 
διατάξεις του Π.Δ. 103/1983, (Φ.Ε.Κ. 48/15.04.1983, τ. Α') - 
Αυτοδύναμη λειτουργία του Πανεπιστημίου Κρήτης..., 
καθώς και της λοιπής νομοθεσίας περί Πανεπιστημίου 
Κρήτης. 

2. Τις διατάξεις του Ν. 4009/2011 Φ.Ε.Κ. 195/06.09.2011 
τ. Α' «Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευ¬ 
τικών ιδρυμάτων», όπως τροποποιήθηκε και ισχύει με 
το Ν. 4076/2012 Φ.Ε.Κ. 159/10.08.2012 τ. Α' «Ρυθμίσεις 
θεμάτων Α.Ε.Ι. και άλλες διατάξεις» και τις διατάξεις 
του Ν. 4115/2013 Φ.Ε.Κ. 24/30.1.2013 τ. Α' «Οργάνωση και 
λειτουργία Ιδρύματος Νεολαίας και Δια Βίου Μάθησης 
και Εθνικού Οργανισμού Πιστοποίησης Προσόντων και 
Επαγγελματικού Προσανατολισμού και άλλες διατάξεις». 

3. Τις διατάξεις του άρθρου 8, παρ. 17 του Ν. 4009/2011 
Φ.Ε.Κ. 195/06.09.2011 τ. Α' «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 

ανώτατων εκπαιδευτικών ιδρυμάτων», σχετικά με τον 
ορισμό Αναπληρωτών Πρύτανη. 

4. Τις διατάξεις της παρ. 2 του άρθρου 12 του 
Ν. 4076/2012 Φ.Ε.Κ. 159/10.08.2012 τ. Α' «Ρυθμίσεις θεμά¬ 
των Α.Ε.Ι. και άλλες διατάξεις» και τις διατάξεις της παρ. 
6 του άρθρου 34 του Ν. 4115/2013 Φ.Ε.Κ. 24/30.1.2013 τ. Α' 
«Οργάνωση και λειτουργία ιδρύματος Νεολαίας και Δια 
Βίου Μάθησης και Εθνικού Οργανισμού Πιστοποίησης 
Προσόντων και Επαγγελματικού Προσανατολισμού και 
άλλες διατάξεις». 

5. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (Φ.Ε.Κ. 98, τ. Α'). 

6. Τις διατάξεις του άρθρου 4 του Ν. 3861/2010 (ΦΕΚ 
112 τ. Α'/2010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις, καθώς και 
την κατ’ εξουσιοδότηση αυτού εκδοθείσα υπ’ αριθμ. 
ΥΠΟΙΚ Δ6 1127865/ΕΞ2010/30.09.2010 απόφαση. 

7. Την απόφαση της Συγκλήτου (Συνεδρίαση 309/ 
20.12.2012/θέμα Ιο Διοικητικό) για τον καθορισμό του 
αριθμού των αναπληρωτών του Πρύτανη. 

8. Τη διαπιστωτική υπουργική απόφαση υπ’ αριθμόν 
Φ.120.61 /19/Β2/64578/20.07.2011 περί εκλογής Πρύτανη 
και Αντιπρυτάνεων στο Πανεπιστήμιο Κρήτης με θητεία 
τεσσάρων (4) ετών, από 01.09.2011 έως 31.08.2015 (Φ.Ε.Κ. 
241/29.07.2011, τ. Υ.Ο.Δ.Δ.). 

9. Την υπ’ αριθμόν Φ.120.61/47/58754/Β2/25.05.2012 με 
(Φ.Ε.Κ. 261/30.05.2012, τ. ΥΟΔΔ) διαπιστωτική πράξη της 
Υπουργού Παιδείας, Δια Βίου Μάθησης και θρησκευμά¬ 
των σχετικά με την παραίτηση του Καθηγητή Γεωργίου 
Σταθάκη του Μηνά, από τη θέση του Αντιπρύτανη Οι¬ 
κονομικού Προγραμματισμού και Ανάπτυξης του Πανε¬ 
πιστημίου Κρήτης. 

10. Την υπ’ αριθμόν 753/1 απόφαση του Πρύτανη του 
Ιδρύματος, Ευριπίδη Γ. Στεφάνου, (Φ.Ε.Κ. 1769/31.05.2012, 
τ. Α') περί ανάθεσης αρμοδιοτήτων του Αντιπρύτανη 
Οικονομικού Προγραμματισμού και Ανάπτυξης του Πα¬ 
νεπιστημίου Κρήτης, στον Αντιπρύτανη Υποδομών, Κα¬ 
θηγητή Γεώργιο Τζιρίτα. 

11. Την υπ’ αριθμόν 15140/20.12.2012 επιστολή του Πρύ¬ 
τανη προς τον Υπουργό Παιδείας και Θρησκευμάτων, 
Πολιτισμού και Αθλητισμού σχετικά με την υποβληθείσα 
παραίτηση του Αντιπρύτανη Ακαδημαϊκών Υποθέσεων 
και Προσωπικού του Πανεπιστημίου Κρήτης, Καθηγητή 
Κωνσταντίνου Τζανάκη. 

12. Την απόφαση του Συμβουλίου του Πανεπιστημί¬ 
ου Κρήτης (Συνεδρίαση 1η/18.02.2013) σχετικά με την 
έγκριση του ορισμού των Αναπληρωτών του Πρύτανη, 
της ανάθεσης των αρμοδιοτήτων σε αυτούς, καθώς και 
της ανάθεσης αρμοδιοτήτων στον υπηρετούντο Αντι- 
πρύτανη Οικονομικού Προγραμματισμού και Ανάπτυξης 
του Πανεπιστημίου Κρήτης, Καθηγητή Γ εώργιο Τζιρίτα. 

13. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Α) Ορίζουμε ως Αναπληρωτές Πρύτανη του Πανεπι¬ 
στήμιου Κρήτης: 

α) Την Καθηγήτρια του Τμήματος Ιατρικής της Σχολής 
Επιστημών Υγείας Ελένη Παπαδάκη του Αντωνίου (ΑΔΤ 
Α 995802) και 


β) τον Καθηγητή του Τμήματος Οικονομικών Επιστη¬ 
μών της Σχολής Κοινωνικών Επιστημών Βασίλειο Καρ- 
δάση του Ασημάκη (ΑΔΤ ΑΒ 779417). 

Β) Αναθέτουμε σε αυτούς, καθώς και στον υπηρετού¬ 
ντο Αντιπρύτανη Οικονομικού Προγραμματισμού και 
Ανάπτυξης, Καθηγητή Γ εώργιο Τζιρίτα του Γ ρηγορίου 
(ΑΔΤ ΑΖ 456438) τις ακόλουθες αρμοδιότητες: 

α) Στην Αναπληρωτή Πρύτανη Καθηγήτρια Ελένη Πα¬ 
παδάκη, αναθέτουμε τις εξής αρμοδιότητες: 

1) Την εποπτεία οργάνωσης και λειτουργίας όλων των 
ακαδημαϊκών μονάδων. 

2) Την ακαδημαϊκή και υπηρεσιακή κατάσταση του 
Διδακτικού και Ερευνητικού Προσωπικού μονίμου ή με 
σύμβαση οποιασδήποτε μορφής. 

3) Όλα τα θέματα προπτυχιακών και μεταπτυχιακών 
σπουδών, καθώς και των προγραμμάτων σπουδών δια 
βίου μάθησης. 

4) Όλα τα θέματα εγγραφών και μετεγγραφών φοι¬ 
τητών, Ελλήνων ή αλλοδαπών, και κατατάξεων πτυχι- 
ούχων. 

5) Όλα τα θέματα που αφορούν στην οργάνωση, λει¬ 
τουργία και ανάπτυξη της Βιβλιοθήκης ως αυτοτελούς 
και αποκεντρωμένης υπηρεσίας του Ιδρύματος, καθώς 
και την εποπτεία της σχεδίασης, υλοποίησης και λει¬ 
τουργίας της ιστοσελίδας του Ιδρύματος. 

6) Την εποπτεία της λειτουργίας της Μονάδας Δια¬ 
σφάλισης Ποιότητας του Ιδρύματος (ΜΟ.ΔΙ.Π.). 

7) Κάθε εν γένει θέματος που άπτεται της ακαδημα¬ 
ϊκής λειτουργίας του Ιδρύματος. 

β) Στον Αναπληρωτή Πρύτανη Καθηγητή Βασίλειο 
Καρδάση, αναθέτουμε τις εξής αρμοδιότητες: 

1) Την εποπτεία οργάνωσης και λειτουργίας όλων των 
Διοικητικών Υπηρεσιών, καθώς και όλων των Γραμμα¬ 
τειών των Συλλογικών Οργάνων του Ιδρύματος. 

2) Την υπηρεσιακή κατάσταση όλων των κατηγοριών 
του προσωπικού του Ιδρύματος, εκτός του Διδακτικού 
και Ερευνητικού, μονίμου ή με σύμβαση οποιοσδήποτε 
μορφής. 

3) Τον ορισμό μελών Δ.Ε.Π. σε επιτροπές του ΔΟΑΤΑΠ 
των Δημοσίων Υπηρεσιών, Ν.Π.Δ.Δ. και Οργανισμών. 

4) Όλα τα θέματα φοιτητικής μέριμνας, που αφορούν 
στη σίτιση, στέγαση και μεταφορά φοιτητών, καθώς και 
τις πολιτιστικές, αθλητικές και άλλες δραστηριότητες. 

5) Το σχεδίασμά και την εποπτεία δράσεων του Ιδρύ¬ 
ματος που σχετίζονται με την Δομή Απασχόλησης και 
Σταδιοδρομίας (ΔΑΣΤΑ). 

γ) Στον υπηρετούντο Αντιπρύτανη Οικονομικού Προ¬ 
γραμματισμού και Ανάπτυξης Καθηγητή Γ εώργιο Τζιρί¬ 
τα, αναθέτουμε τις εξής αρμοδιότητες: 

1) Όλα τα θέματα που αφορούν στο σχεδίασμά, την 
κατανομή, την έγκριση, την κατάρτιση και την εκτέλεση 
του Τακτικού Προϋπολογισμού, καθώς και του σχετικού 
Απολογισμού. 

2) Όλα τα θέματα που αφορούν στο σχεδίασμά, την 
κατανομή, την έγκριση, την κατάρτιση και την εκτέλεση 
του Προϋπολογισμού Δημοσίων Επενδύσεων, καθώς και 
του σχετικού Απολογισμού. 

3) Την υπογραφή προκηρύξεων, διακηρύξεων και συμ¬ 
βάσεων για την εκτέλεση έργων, προμηθειών και την 
παροχή υπηρεσιών προς το Ίδρυμα, εφ’ όσον αυτή δεν 
έχει μεταβιβαστεί σε άλλα όργανα. 

4) Την προεδρία της Επιτροπής Ερευνών Πανεπιστη¬ 
μίου Κρήτης, την εκπροσώπηση του Ιδρύματος στη σύ- 

ναψη συμβάσεων χρηματοδότησης με τρίτους για την 
εκτέλεση έργων και δραστηριοτήτων του Ειδικού Λογα¬ 
ριασμού, καθώς επίσης και όλα τα θέματα που αφορούν 
στην οργάνωση και λειτουργία της Γραμματείας του 
Ειδικού Λογαριασμού του Πανεπιστημίου Κρήτης. 

5) Όλα τα θέματα που αφορούν στην περιουσία του 
Ιδρύματος, καθώς και σε δωρεές και κληροδοτήματα 
προς το Πανεπιστήμιο Κρήτης. 

6) Όλα τα θέματα που αφορούν στον προγραμματισμό 
και την υλοποίηση τεχνικών έργων και μελετών. 

7) Όλα τα θέματα που αφορούν στο σχεδίασμά της 
μηχανοργάνωσης όλων των διοικητικών και ακαδημαϊ¬ 
κών μονάδων και υπηρεσιών του Ιδρύματος, καθώς και 
την σχεδίαση και υλοποίηση υπολογιστικών συστημά¬ 
των και δικτύων για την υποστήριξη του πάσης φύσεως 
διοικητικού, εκπαιδευτικού και ερευνητικού έργου του 
Πανεπιστημίου. 

8) Την εποπτεία της οργάνωσης και λειτουργίας όλων 
των τεχνικών υπηρεσιών, των υπηρεσιών πληροφορικής, 
επικοινωνιών και δικτύων σε ό,τι αφορά το αντικείμενο 


των υπηρεσιών αυτών, εκτός των θεμάτων που αφο¬ 
ρούν στην υπηρεσιακή και ακαδημαϊκή κατάσταση του 
προσωπικού. 

Τις ανατιθέμενες αρμοδιότητες, μπορεί, σε κάθε πε¬ 
ρίπτωση, να ασκεί και ο Πρύτανης. 

Σε περίπτωση απουσίας ή κωλύματος, ο Πρύτανης 
αναπληρώνεται από τον Αντιπρύτανη Οικονομικού 
Προγραμματισμού και Ανάπτυξης, Καθηγητή Γεώργιο 
Τζιρίτα, τούτου δε απόντος ή κωλυομένου, κατά σει¬ 
ρά από τον Αναπληρωτή Πρύτανη Καθηγητή Βασίλειο 
Καρδάση και την Αναπληρωτή Πρύτανη Καθηγήτρια 
Ελένη Παπαδάκη. 

Κάθε προηγούμενη πράξη σε σχέση με τις πιο πάνω 
καθοριζόμενες αρμοδιότητες καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 19 Φεβρουάριου 2013 
Ο Πρύτανης 

ΕΥΡΙΠΙΔΗΣ Γ. ΣΤΕΦΑΝΟΥ 

